கெகெலைட்டு

கெகெலைட்டு (Kegelite) என்பது Pb8Al4Si8O20(SO4)2(CO3)4(OH)8. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அணைவு சிலிக்கேட்டு கனிமமாக இது வகைப்படுத்தப்படுகிறது.   
 
நமீபியா நாட்டிலுள்ள திசுமெப் சுரங்கத்தில் 1975 ஆம் ஆண்டு முதன்முதலில் இக்கனிமம் கண்டறியப்பட்டது. திசுமெப் சுரங்கத்தின் இயக்குனராக இருந்த  பிரெடரிக் வில்லெம் கெகெல் கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது. ஆக்சிசனேற்றம் பெற்ற பல்லுலோகப் படிவுகள் கொண்ட திசுமெப் சுரங்கத்தில் குவார்ட்சு, கலீனா, மிமெடைட்டு, ஏமடைட்டு, லெட்டில்லைட்டு, ஆங்கிலசைட்டு, பிளெய்செரைட்டு, மெலனோடிகைட்டு, அலாமோசைட்டு  போன்ற கனிமங்களுடன் சேர்ந்து இக்கனிமம் காணப்படுகிறது. தாசுமேனியாவின் சீகான் மாவட்டத்திலும், நார்வே நாட்டின் துனே நகராட்சியிலும் கெகிலைட்டு கிடைப்பதாகக் கூறப்படுகிறது.

மேற்கோள்கள் 

பைல்லோ சிலிக்கேட்டுகள்
சல்பேட்டுக் கனிமங்கள்
கார்பனேட்டு கனிமங்கள்
ஈயக் கனிமங்கள்
ஒற்றைச்சரிவச்சுக் கனிமங்கள்
சிலிக்கேட்டு கனிமங்கள்